# Līgums par aktīvā nodarbinātības pasākuma

# „Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs” īstenošanu

Nr.\_\_\_\_\_\_\_\_\_\_\_\_\_

(Nodarbinātības speciālais budžets)

Nodarbinātības valsts aģentūra (turpmāk – Aģentūra), tās (*amats,* *vārds, uzvārds)* personā, kura rīkojassaskaņā ar amata aprakstu, no vienas puses, un *(juridiskas personas nosaukums vai fiziskas personas vārds un uzvārds)* (turpmāk – darba devējs), tā (*amats,* *vārds, uzvārds)* personā, kurš(-a) rīkojas saskaņā ar *(pārstāvības dokumenta nosaukums)*, no otras puses, turpmāk katrs atsevišķi – puse un abi kopā – puses, noslēdz līgumu par aktīvā nodarbinātības pasākuma vasaras brīvlaikā (turpmāk – pasākums) personām, kuras iegūst izglītību vispārējās, speciālās vai profesionālās izglītības iestādēs (turpmāk – izglītojamie vai arī skolēni), īstenošanu (turpmāk – Līgums).

1. **Līguma priekšmets**
   1. Darba devējs atbilstoši Līguma noteikumiem īslaicīgi nodarbina Aģentūras norīkotos izglītojamos (skolēnus) valsts līdzfinansētās darba vietās, nodrošinot viņiem iespēju vasaras brīvlaikā iegūt darba pamatprasmes, iemaņas un darba pieredzi.
   2. Līguma īstenošanai apstiprinātās darba vietas:

|  |  |  |  |
| --- | --- | --- | --- |
| Vakances periods | Darba vietu skaits periodā | Profesija un profesijas kods pēc profesiju klasifikatora | Darba vietas adrese |
|  |  |  |  |
|  |  |  |  |
|  |  |  |  |

**II. Līguma summa**

* 1. No Aģentūras līdzekļiem plānotā Līguma summa pasākuma īstenošanai ir \_\_\_\_EUR(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_euro,\_\_\_\_\_\_\_centi), ko veido:
     1. dotācija darbā pieņemto skolēnu ikmēneša darba algai (dotāciju piešķir 50% apmērā no valstī noteiktās minimālās mēneša darba algas vai 100% apmērā no valstī noteiktās minimālās mēneša algas, ja tiek nodarbināts skolēns ar invaliditāti) proporcionāli skolēna nostrādātajām stundām mēnesī EUR \_\_\_\_\_\_;
     2. dotācija darba vadītājam par skolēnu darba vadīšanu (dotāciju piešķir 10% apmērā no valstī noteiktās minimālās mēneša darba algas apmērā par viena skolēna darba vadīšanu (kopā ne vairāk kā 10 skolēniem). Ja darbu vada vismaz vienam skolēnam ar invaliditāti, dotāciju piešķir 60% apmērā no valstī noteiktās minimālās mēneša darba algas un attiecīgi par katra nākamā skolēna darba vadīšanu (kopā ne vairāk kā 5 skolēniem) – 10% apmērā no valstī noteiktās minimālās mēneša darba algas apmēra EUR \_\_\_\_\_\_;
  2. Papildu 2.1. punktā noteiktajiem izdevumiem, Aģentūra sedz izdevumus par pasākumā iesaistīto skolēnu normatīvajos aktos paredzēto obligāto veselības pārbaužu veikšanu līdz 50.00 EUR apmērā par katru pasākumā iesaistīto skolēnu.

**III. Norēķinu veikšanas kārtība**

* 1. Aģentūra **20 darba dienu laikā** no atskaites par pasākuma īstenošanu apstiprināšanas un atbilstoša rēķina saņemšanas dienas pārskaita darba devējam:
     1. dotāciju skolēna (t.sk. skolēna ar invaliditāti) ikmēneša darba algai. Ja skolēns nostrādājis nepilnu darba laiku, dotāciju aprēķina atbilstoši faktiski nostrādātajam darba laikam;
     2. ikmēneša dotāciju skolēna (t.sk. skolēna ar invaliditāti) darba vadītājam.Dotāciju darba vadītājam aprēķina proporcionāli skolēna nostrādātajām dienām mēnesī.Viens darba vadītājs vada ne vairāk kā 10 skolēnu darbu vai ne vairāk kā 5 skolēnu darbu, ja darba vadītājs vada darbu vismaz vienam skolēnam ar invaliditāti;
     3. finanšu līdzekļus izdevumu segšanai par skolēnam veikto obligāto veselības pārbaudi(ja tā paredzēta normatīvajos aktos par obligātajām veselības pārbaudēm un, ja ir iesniegti izdevumus pamatojošie dokumenti).
  2. Ja Līgums tiek izbeigts pirms termiņa, pamatojoties uz sagatavoto atskaiti, puses veic savstarpējos norēķinus atbilstoši katra skolēna nostrādātajam darba laikam pasākumā.

**IV. Aģentūras pienākumi un tiesības**

* 1. Aģentūras pienākumi:
     1. informēt skolēnu par viņa tiesībām un pienākumiem pasākuma laikā;
     2. norīkot skolēnu dalībai pasākumā uz laiku, kas ir ne mazāks par divām nedēļām un nepārsniedz divus mēnešus;
     3. Aģentūras mājaslapā publicēt informāciju par darba devēja vakantajām darba vietām;
     4. veikt skolēna apdrošināšanu pret iespējamiem nelaimes gadījumiem darba vietā;
     5. nodrošināt par Līguma izpildes koordināciju atbildīgo Aģentūras pārstāvi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(amats / vārds, uzvārds / tālrunis / e-pasta adrese)

* 1. Aģentūrai ir tiesības veikt pārbaudes pasākuma īstenošanas vietās, tai skaitā iepazīties ar visiem darba devēja rīcībā esošajiem ar pasākuma īstenošanu saistītajiem dokumentiem un informāciju par darba vietām, kā arī pieprasīt pārbaudes laikā konstatēto nepilnību vai Līguma pārkāpumu novēršanu.

**V. Darba devēja pienākumi un tiesības**

* 1. Darba devēja pienākumi:
     1. informēt Līguma 4.1.5. apakšpunktā norādīto Aģentūras pārstāvi par skolēniem, ar kuriem vienojies par nodarbinātību pasākumā;
     2. noslēgt ar skolēnu darba līgumu uz Aģentūras norīkojumā norādīto laiku ne vēlāk kā vienu darba dienu pirms darba tiesisko attiecību uzsākšanas. Aģentūras izstrādātais darba līguma paraugs pieejams Aģentūras mājas lapā [www.nva.gov.lv](http://www.nva.gov.lv);
     3. pirms darba līguma noslēgšanas informēt skolēna vecāku (aizbildni) par darba vides riska novērtējumu un darba aizsardzības pasākumiem darba vietā. Ja skolēns ir jaunāks par 18 gadiem, saņemt no vecāka (aizbildņa) rakstveida apliecinājumu, izmantojot Aģentūras izstrādāto apliecinājuma paraugu, kas pieejams Aģentūras mājaslapā [www.nva.gov.lv](http://www.nva.gov.lv);
     4. pārliecināties, ka skolēns, kas ir jaunāks par 18 gadiem, normatīvajos aktos par obligātajām veselības pārbaudēm noteiktajos gadījumos, pirms darba līguma slēgšanas veica obligāto veselības pārbaudi;
     5. instruēt un apmācīt katru pasākumā piesaistīto skolēnu darba drošības, darba aizsardzības, ugunsdrošības, epidemioloģiskās drošības u.c. jautājumos, izvēloties tādu apmācības veidu, kas atbilst skolēna profesionālajai sagatavotībai, ņemot vērā skolēna izglītību, iepriekšējo apmācību, darba pieredzi un spējas, kā arī uzņēmuma specifiku;
     6. nodrošināt katram pasākumā piesaistītam skolēnam drošus darba apstākļus, darba pienākumu veikšanai nepieciešamo darba aprīkojumu un individuālos aizsardzības līdzekļus;
     7. nodrošināt katram pasākumā piesaistītam skolēnam darba vadītāju, kurš palīdz apgūt darbam nepieciešamās pamatprasmes un iemaņas, veic darba laika uzskaiti, kontrolē skolēna darbu un nodrošina skolēna uzraudzību darba laikā. Darba vadītāja darbnespējas gadījumā vai gadījumā, kad darba vadītājs nespēj veikt savus pienākumus, noteikt citu darba vadītāju. Darba vadītāju nosaka ar rīkojumu, kurā norāda darba vadīšanas laiku (no dd.mm.gggg. līdz dd.mm.gggg.) un dotācijas par darba vadīšanu apmēru;
     8. ja darba vadītājam paredzēts vadīt darbu nepilngadīgām personām, pārliecināties par darba vadītāja atbilstību Bērnu tiesību aizsardzības likuma 72. panta piektajā un sestajā daļā minētajām prasībām, pieprasot ziņas no Sodu reģistra, pamatojoties uz Bērnu tiesību aizsardzības likuma 72. panta ceturto daļu;
     9. nodrošināt skolēnu darba laika un darba vadītāju uzskaiti Aģentūras CV un vakanču portālā (turpmāk – CVVP) <https://cvvp.nva.gov.lv>;
     10. pēc Aģentūras pieprasījuma Aģentūras noteiktajā termiņā iesniegt ar pasākuma īstenošanu saistītu dokumentu apliecinātas kopijas;
     11. darba līguma noteiktā darba laika izmaiņu gadījumā 5 (piecu) darbdienu laikā nodrošināt aktuālā darba laika grafika iesniegšanu Aģentūrā;
     12. vienas darba dienas laikā informēt Līguma 4.1.5. apakšpunktā norādīto Aģentūras pārstāvi par darba līguma izbeigšanas gadījumiem;
     13. nodrošināt par pasākuma īstenošanu atbildīgo darba devēja pārstāvi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats / vārds, uzvārds / tālrunis / e-pasta adrese)

* + 1. nodrošināt, ka Līguma 5.1.13. apakšpunktā norādītais par pasākuma īstenošanu atbildīgais darba devēja pārstāvis ir sasniedzams, zvanot uz Līgumā norādīto tālruņa numuru, un skolēna darba laikā ir informēts par skolēna darba vietas adresi, veicamajiem un paveiktajiem darbiem atbilstoši skolēna darba pienākumu aprakstā noteiktajam, nodrošina piekļuvi ar pasākuma īstenošanu saistītajai dokumentācijai;
    2. līdz katra mēneša 10. datumam sagatavot un iesniegt CVVP <https://cvvp.nva.gov.lv> atskaiti par iepriekšējo mēnesi un iesniegt apstiprinātai atskaitei atbilstošu rēķinu. Ja attiecināms, precizēt CVVP <https://cvvp.nva.gov.lv> iesniegtos dokumentus divu darba dienu laikā;
    3. aprēķināt un izmaksāt skolēnam darba algu atbilstoši darba līguma noteikumiem. Darba līguma izbeigšanas dienā izmaksāt skolēnam darba algu un, normatīvajos aktos paredzētajā kārtībā, kompensāciju par neizmantotām atvaļinājuma dienām;
    4. aprēķināt un izmaksāt darba vadītājam atlīdzību ikmēneša dotācijas apmērā par skolēnu darba vadīšanu;
    5. Aģentūras pārbaudes laikā (pārbaudes var tik veiktas iepriekš nebrīdinot)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(norāda adresi, kurā pieejama dokumentācija)

nodrošināt Aģentūras pārstāvjiem piekļuvi ar pasākuma īstenošanu saistīto dokumentu oriģināliem vai to atvasinājumiem ar juridisku spēku (piemēram, ar skolēnu noslēgtajiem darba līgumiem un citiem pasākuma īstenošanas nosacījumos noteiktiem dokumentiem, lai pārliecinātos par saņemtā finansiālā atbalsta izlietojumu atbilstoši paredzētajiem mērķiem);

* + 1. iesniegt Aģentūrā informāciju par pārbaudes rezultātā konstatēto nepilnību vai Līguma pārkāpumu novēršanu, ievērojot pārbaudes aktā norādīto termiņu;
    2. bez rakstveida saskaņošanas ar Aģentūru nemainīt pasākuma īstenošanas vietu;
    3. atbildēt par pasākuma īstenošanas kvalitāti un finanšu izlietojumu;
    4. ja skolēna darba laikā ar skolēnu notiek nelaimes gadījums, tā izmeklēšanu veikt saskaņā ar normatīvajiem aktiem par nelaimes gadījumu izmeklēšanu un uzskaiti;
    5. vienas darba dienas laikā rakstveidā informēt Aģentūru, ja darba devējam Līguma darbības laikā ir radušās finansiālas problēmas, kuru dēļ viņš attiecīgajās iestādēs ir iesniedzis pieteikumu likvidācijas vai maksātnespējas procesa ierosināšanai;
    6. nekavējoties, bet ne vēlāk kā vienas darba dienas laikā pēc Valsts ieņēmumu dienesta lēmuma saņemšanas rakstveidā informē Aģentūru, ja darba devējam Līguma darbības laikā atbilstoši likumā „Par nodokļiem un nodevām” noteiktajam apturēta saimnieciskā darbība.
  1. Darba devēja tiesības:
     1. nosūtīt publicēšanai Aģentūras mājas lapā informāciju par vakantajām darba vietām pasākuma ietvaros;
     2. vienoties ar skolēnu par darba tiesisko attiecību nodibināšanu pasākuma ietvaros;
     3. pārtraukt darba tiesiskās attiecības ar skolēnu atbilstoši Darba likumā noteiktajam, ja:
        1. skolēns neattaisnoti kavējis vairāk par trīs darba dienām viena mēneša laikā (par neattaisnotu kavējumu tiek uzskatīta arī atrašanās darbavietā alkohola, narkotisko, psihotropo vai toksisko vielu izraisīta reibuma stāvoklī);
        2. skolēns atkārtoti nav ievērojis darba kārtības noteikumus un citus darba devēja vai darba vadītāja norādījumus.

**VI. Līguma darbības termiņš un pušu atbildība**

* 1. Līgums stājas spēkā ar tā parakstīšanas brīdi CVVP <https://cvvp.nva.gov.lv> un ir spēkā līdz pušu saistību pilnīgai izpildei.
  2. Aģentūrai ir tiesības vienpusēji izbeigt Līgumu, par to rakstveidā paziņojot piecas darba dienas iepriekš, ja:
     1. darba devējs nepilda Līgumā noteiktos pienākumus;
     2. darba devējs Aģentūrā iesniedzis nepatiesu informāciju saturošus dokumentus vai Līgums noslēgts uz nepatiesas informācijas pamata;
     3. Aģentūras Līguma saistību izpilde ir neiespējama vai apgrūtināta saistībā ar Aģentūras finansējuma samazinājumu vai izmaiņām piešķirtajā finansējumā un noteiktajos rezultatīvajos rādītājos;
     4. ir konstatēts, ka darba devējam, tā valdes vai padomes locekļiem, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt darba devēju darbībās, ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
     5. darba devējam Līguma darbības laikā ir radušās finansiālas problēmas, kuru dēļ viņš attiecīgajās iestādēs ir iesniedzis pieteikumu likvidācijas vai maksātnespējas procesa ierosināšanai;
     6. darba devējam Līguma darbības laikā atbilstoši likumā „Par nodokļiem un nodevām” noteiktajam apturēta saimnieciskā darbība.
  3. Aģentūrai ir tiesības apturēt maksājumu veikšanu darba devējam, ja:
     1. iestājies Līguma 6.2. punkta apakšpunktos noteiktais gadījums;
     2. Aģentūras rīcībā ir informācija par Līguma noteikumiem neatbilstošu finanšu līdzekļu izlietojumu.
  4. Aģentūrai ir tiesības pieprasīt un darba devējam ir pienākums atmaksāt Aģentūras darba devējam pārskaitītos finanšu līdzekļus, ja konstatēti Līguma pārkāpumi.
  5. Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ, kurus attiecīgā puse (vai abas puses) nevarēja ne paredzēt, ne novērst, ne ietekmēt un par kuru rašanos puses nav atbildīgas (piemēram, stihiskas nelaimes, kara darbība, blokāde, civiliedzīvotāju nemieri, grozījumi Latvijas Republikas normatīvajos aktos, kas tieši ietekmē Līguma izpildi).

**VII. Strīdu izskatīšanas kārtība**

* 1. Visas nesaskaņas, domstarpības vai strīdus, kas radušies Līguma darbības laikā, puses risina pārrunu ceļā. Ja vienošanās netiek panākta pārrunās, strīdi tiek risināti tiesā saskaņā ar Latvijas Republikā spēkā esošajiem normatīvajiem aktiem.

**VIII. Personas datu aizsardzība un konfidencialitāte**

* 1. Puses apņemas ievērot personu datu aizsardzības normatīvo aktu prasības, t.sk. Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), kā arī nodrošināt, ka personas dati:
     1. tiek apstrādāti likumīgi, godprātīgi un datu subjektiem pārredzamā veidā;
     2. tiek apstrādāti Līguma izpildei un personas datu apstrādi neveic ar līguma izpildi nesavietojamā veidā;
     3. ir precīzi un nepieciešamības gadījumā tiks atjaunināti;
     4. tiek glabāti veidā, kas pieļauj personu identifikāciju ne ilgāk, kā nepieciešams līguma izpildei, ja pēc Līguma izpildes nav radies cits turpmākas datu apstrādes, tostarp glabāšanas nolūks un juridiskais pamats;
     5. tiek apstrādāti tādā veidā, lai nodrošinātu normatīvajiem aktiem atbilstošu datu drošību, t.sk. aizsardzību pret nejaušu vai nelikumīgu nosūtīto, uzglabāto vai citādi apstrādāto personas datu iznīcināšanu, nozaudēšanu, pārveidošanu, neatļautu izpaušanu vai piekļuvi tiem, izmantojot atbilstošus tehniskos vai organizatoriskos pasākumus.
  2. Katra puse, apstrādājot saņemtos personas datus Līguma īstenošanai, ir pārzinis Vispārīgās datu aizsardzības regulas izpratnē.
  3. Katra puse ir atbildīga par personu (datu subjektu) informēšanu par viņu personas datu apstrādi, ko tā veic kā pārzinis, kā arī par citu Pārziņa pienākumu, kas izriet no Vispārīgās datu aizsardzības regulas izpildi.
  4. Puses apņemas nenodot saņemtos personas datus trešajām personām bez tās puses iepriekšējas rakstveida piekrišanas, no kuras tā ir saņēmusi personas datus. Ja saskaņā ar normatīvajiem aktiem pusei ir pienākums izpaust saņemtos personas datus, tās pienākums par personas datu nodošanu informēt Pusi, no kuras tā ir saņēmusi personas datus, ja vien to neaizliedz normatīvie akti.

**IX. Noslēguma jautājumi**

* 1. Līguma grozījumus un papildinājumus noformē rakstveidā kā pušu vienošanos. Vienošanās pēc abpusējas parakstīšanas iegūst juridisku spēku un kļūst par līguma neatņemamu sastāvdaļu.
  2. Pušu rekvizītu vai Līguma 4.1.5. vai 5.1.13. apakšpunktā norādītās kontaktinformācijas izmaiņu gadījumā puses trīs darba dienu laikā viena otru informē par izmaiņām, nosūtot informāciju uz pušu rekvizītos norādīto e-pasta adresi, neslēdzot atsevišķu rakstveida vienošanos pie līguma.
  3. Aģentūra ir tiesīga vienpusēji ierosināt līguma grozījumus un papildinājumus, par to rakstveidā informējot darba devēju piecas darba dienas iepriekš.
  4. Jautājumi, kas nav atrunāti Līgumā, tiek risināti atbilstoši Latvijas Republikā spēkā esošajiem normatīvajiem aktiem.

**X. Pušu rekvizīti**

|  |  |  |
| --- | --- | --- |
| Nodarbinātības valsts aģentūra |  |  |
|  |  | (nosaukums) |
| Rīga, Krišjāņa Valdemāra iela 38 k - 1 |  |  |
| (juridiskā adrese) |  | (juridiskā adrese) |
|  |  |  |
| (reģistrācijas numurs) |  | (reģistrācijas numurs) |
|  |  |  |
| (bankas nosaukums) |  | (bankas nosaukums) |
|  |  |  |
| (bankas kods) |  | (bankas kods) |
|  |  |  |
| (IBAN) |  | (IBAN) |
|  |  |  |
| (e-pasta adrese) |  | (e-pasta adrese) |
| Aģentūras pārstāvis / \* / |  | Darba devēja pārstāvēttiesīga vai pilnvarotā persona / \* / |
|  |  |  |
|  |  |  |

\* Līgums ir sagatavots elektroniski un parakstīts informācijas sistēmā "Bezdarbnieku uzskaites un reģistrēto vakanču informācijas sistēma", izmantojot tajā pieejamos personu autentifikācijas līdzekļus saskaņā ar Bezdarbnieku un darba meklētāju atbalsta likuma 9.1 pantu.